Ordonanța Curții (Camera a cincea) din 31 martie 2011 – Mauerhofer/Comisia
(Cauza C‑433/10 P)
„Recurs – Proiect susținut de Uniune în Bosnia și Herțegovina – Contracte încheiate între Comisie și un consorțiu, precum și între acesta și experți – Ordin de serviciu al Comisiei de modificare a contractului său cu consorțiul menționat – Acțiune în anulare împotriva acestui ordin de serviciu introdusă de unul dintre experți – Admisibilitate – Acțiune în despăgubire – Răspunderea extracontractuală a Uniunii – Legătură de cauzalitate între ordinul de serviciu al Comisiei și pretinsul prejudiciu suferit de expert”
1.                     Acțiune în anulare – Acte supuse căilor de atac – Noțiune – Acte care produc efecte juridice obligatorii – Acte care modifică situația juridică a reclamantului – Ordin de serviciu al Comisiei de modificare a unui contract încheiat între aceasta și un consorțiu – Excludere (art. 263 TFUE) (a se vedea punctele 57-63)
2.                     Recurs – Motive – Apreciere greșită a faptelor – Inadmisibilitate – Controlul exercitat de Curte cu privire la aprecierea faptelor și a elementelor de probă – Excludere, cu excepția cazurilor de denaturare (art. 256 TFUE; Statutul Curții de Justiție, art. 58 primul paragraf) (a se vedea punctele 69-72 și 119-121)
3.                     Recurs – Motive – Motivare insuficientă sau contradictorie – Admisibilitate – Conținutul obligației de motivare – Întinderea controlului Curții asupra hotărârilor Tribunalului (a se vedea punctele 76 și 77)
4.                     Recurs – Motive – Motiv invocat pentru prima oară în cadrul recursului – Inadmisibilitate vădită (a se vedea punctele 87-89)
5.                     Recurs – Motive – Neidentificarea erorii de drept invocate – Inadmisibilitate vădită [art. 256 TFUE; Statutul Curții de Justiție, art. 58 primul paragraf; Regulamentul de procedură al Curții, art. 112 alin. (1) lit. (c)] (a se vedea punctele 99-101)
6.                     Răspundere extracontractuală – Condiții – Legătură de cauzalitate – Sarcina probei (art. 340 al doilea paragraf TFUE) (a se vedea punctul 127)
7.                     Recurs – Motive – Simplă repetare a motivelor și a argumentelor prezentate în fața Tribunalului – Apreciere greșită a faptelor – Motiv vădit nefondat (art. 256 TFUE; Statutul Curții de Justiție, art. 58 primul paragraf) (a se vedea punctele 128-133)
Obiectul
Recurs formulat împotriva Ordonanței Tribunalului (Camera a treia) din 29 iunie 2010 – Mauerhofer/Comisia (T‑515/08), prin care Tribunalul a respins acțiunea având ca obiect anularea deciziei Comisiei din 9 septembrie 2008 de reducere a numărului de zile de lucru remunerate acordate reclamantului pentru a îndeplini sarcinile care rezultă pentru acesta dintr‑un contract de expertiză (contract nr. MC/5043/025/001/2008 – „Value Chain Mapping Analysis”), încheiat cu responsabilul unui proiect realizat în Bosnia și Herțegovina în executarea contractului‑cadru „EuropeAid/123314/C/SER/multi” – Lotul 5 – „Studii, evaluări și prezentări în domeniul comerțului, întreprinderilor și integrării economice regionale” – Lipsa unui act atacabil
Dispozitivul
1)
Respinge recursul.
2)
Îl obligă pe domnul Mauerhofer la plata cheltuielilor de judecată.